Extracte de la Convocatòria d’ajuts socials sobre determinats tributs municipals i activitats extraescolars tipificades, per a l’exercici 2022 de l’Ajuntament de Deltebre.
[bookmark: _GoBack]Primer. Beneficiaris.
Persones físiques, empadronades a Deltebre, com a mínim des dels sis mesos anteriors a la sol·licitud, que tinguin la condició de titular o d’ús de fruit de les figures tributàries (previstes a l’apartat Sisè d’aquest extracte), que no rebin altres ajuts de qualsevol ens per a la mateixa finalitat, i que reuneixin el requisits previstos per tal d’acreditar la situació de necessitat. 
*Per establir la situació econòmica de la família o la unitat de convivència, s’establirà el nivell d’ingressos nets percebuts pels membres de la llar dels últims tres mesos previs a la data de sol·licitud. Els límits màxims de l’import dels ingressos per sol·licitar l’ajuda seran els establerts a la taula de l’Annex II de la convocatòria.
Segon. Objecte.
Atorgar ajuts sobre determinats tributs municipals i Activitats Extraescolars tipificades a aquelles persones residents al municipi de Deltebre que necessiten d’especial recolzament social atesa la seva escassa capacitat econòmica.
Tercer. Bases reguladores.
Bases reguladores dels ajuts socials sobre determinats Tributs Municipals i Activitats Extraescolars Tipificades per a l’exercici 2022, publicades al BOPT de data 14 de desembre de 2021, al DOGC núm. 8561, de data 13 de desembre  de 2021. 
Quart. Quantia.
L’ajut es farà efectiu, de forma prioritària per mig de compensació amb els tributs que recaiguin sobre el/la beneficiari/ària de l’ajut. Per tant, la quantia màxima de l’ajut que es podrà concedir en funció de les necessitats de la persona sol·licitant, serà igual a l’import total dels tributs.
Els Ajuts sobre determinats tributs municipals i Activitats Extraescolars d'aquesta convocatòria estan dotats amb 120.000,00 euros. El pagament dels ajuts es farà amb càrrec a l'aplicació pressupostària 48000. 23101 Ajuts Tributs Locals.
El repartiment de la dotació assignada es repartirà de la següent manera:
· Per al repartiment de l’ajut per a les figures tributàries 1, 3, 4 i 10, es tindrà en compte la puntuació obtinguda per cada sol·licitant i es realitzarà el prorrateig directament proporcional sobre l’import total de la reserva de la partida pressupostària habilitada per aquestes figures tributàries, a l’efecte de dotar la subvenció regulada en les bases i podent ponderar fins a un màxim del 25% dels criteris socials, complementant-se, en tot cas, a la ponderació de criteris econòmics. Es demanarà informe a BASE per verificar els tributs i les quanties pels quals les persones han demanat l’ajut i que, en cap cas, es pot sobrepassar.
En el cas que l’import total d’aquestes figures tributàries (1, 3, 4 i 10) sigui superior a l’aplicació pressupostària s’ha de fer un reajustament proporcional entre tots els beneficiaris.

· La dotació assignada a les figures tributàries 2, 5, 6, 7, 8, 9, 11, 12, 13 i 14 es repartirà en autoritzacions Fase A per a cadascun dels supòsits, tot i que la dotació pressupostària total és de 120.000,00 €: 
· Impost IVTNU: 14.000,00 €
· Impost sobre Construccions, Instal·lacions i Obres (Annex art. 1) - Taxa per la Prestació de Serveis Urbanístics, conceptes I i II: 2.000,00 €
· Taxa per la Prestació de Serveis Urbanístic, concepte XVII: 1.000,00 €
· Preu públic per assistència  a l’escola bressol: 8.000,00 €.
· Activitats extraescolars tipificades/Casals d’Estiu: 5.000,00 €
· Quota per Contribucions especials, Execucions subsidiàries i Quotes d’urbanització. 50.000,00 €
· Preu Públic per la Utilització de les Instal·lacions Esportives Municipals. Art. 6 - Tarifa Tercera: Centre Esportiu del Delta: 2.000,00 €.
· Taxa per la segona i posteriors assignacions de  sepultures, nínxols i columbaris, traspassos de propietat i per cada duplicat de l’escriptura de concessió de nínxol: 3.000,00 €

El règim de concessió dels ajuts és de concurrència competitiva, excepte les figures tributàries 2,5,6,7,8,9,11,12,13 i 14, que són de concessió directa.

Cinquè. Termini de presentació de les sol·licituds.
El termini de presentació de sol·licituds d’aquests ajuts s’iniciarà l’endemà de la publicació de la convocatòria i:
· Fins el 30 d’abril de 2022 les figures tributàries 1, 3, 4 i 10. 
· Fins al 31 d’octubre de 2022 en els supòsits tributaris 2, 5, 6, 7, 8, 9, 11, 12, 13 i 14. 
Sisè. Altres.
Les figures tributàries sobre les quals es podrà sol·licitar l’ajut econòmic es detallen a l’Annex I de la Convocatòria, i són:
1. Impost sobre Béns Immobles. 
2. Impost sobre l’increment del Valor dels Terrenys de Naturalesa Urbana. 
3. Taxa de serveis de Recollida d’Escombraries domiciliàries. 
4. Impost de Vehicles de Tracció Mecànica.
5. Impost sobre Construccions, Instal·lacions i Obres (Annex art. 1)
Taxa per la Prestació de Serveis Urbanístics, conceptes I i II.
6. Taxa per la Prestació de Serveis Urbanístic, concepte XVI.
7. Preu públic per assistència  a l’escola bressol.
8. Activitats extraescolars tipificades i Casals d’Estiu.
9. Quota per Contribucions especials.
10. Taxa per Conservació i neteja de les instal·lacions del Cementiri Municipal.
11. Taxa per la segona i posteriors assignacions de  sepultures, nínxols i columbaris, traspassos de propietat i per cada duplicat de l’escriptura de concessió de nínxol.
12. Preu Públic per la Utilització de les Instal·lacions Esportives Municipals. Art. 6 -Tarifa Tercera: Centre Esportiu del Delta, punts, 1, 2, 14 i 15.
13. Execucions subsidiàries.
14. Quotes d’urbanització.

Les sol·licituds (model normalitzat de l’annex IV de la convocatòria) es poden presentar de forma presencial, preferentment a l’Espai de Reactivació Socioeconòmica (amb cita prèvia) de l’Ajuntament de Deltebre, o de forma telemàtica a través de l’e-mail ajutsocials@deltebre.cat. 
En qualsevol cas aniran acompanyades de la documentació necessària prevista a l’Annex II de la convocatòria, entre la qual té especial rellevància l’extracte bancari de tots els comptes a nom de qualsevol de tots els membres de la unitat familiar (inclosos menors) dels moviments dels 3 mesos immediatament anteriors a la data de presentació de la sol·licitud.

Deltebre (Delta de l’Ebre), 17 gener de 2022



